РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/330-12

23. децембар 2012. године

Б е о г р а д

З А П И С Н И К

28. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 17. ДЕЦЕМБРА 2012. ГОДИНЕ

Седница је почела у 14,10 часова.

Седницом је председавала Весна Ковач, председник Одбора.

Седници су присуствовали чланови Одбора: Зоран Антић, Војислав Вујић, др Милорад Мијатовић, Золтан Пек, Ђорђе Стојшић, Радмило Костић, Драган Томић и Момо Чолаковић; и заменици чланова Одбора: Мићо Роговић, Дејан Раденковић и Мирјана Марјановић.

Седници нису присуствовали Радојко Обрадовић, заменик председника Одбора и чланови Одбора: Жика Гојковић, мр Божидар Ђелић, Бојан Ђурић и

др Мирко Цветковић.

Седници су присуствовали народни посланици: др Владимир Маринковић

и Милан Ковачевић, заменици чланова Одбора.

На предлог председника, Одбор је већином гласова (девет за) утврдио следећи

Д н е в н и р е д

1. Разматрање Предлога закона о давању гаранције Републике Србије у

корист Немачке развојне банке KfW, Франкфурт на Мајни, по задужењу Јавног предузећа ''Електропривреда Србије'', Београд (Пројекат ''Унапређење технологије експлоатације у РБ Колубара у циљу повећања ефикасности термоелектрана и смањења утицаја на животну средину''), који је поднела Влада (број 011-4106/12 од 6. децембра 2012. године);

2. Разматрање Предлога одлуке о давању сагласноти на Одлуку о изменама и допунама Финансијског плана Републичког фонда за здравствено осигурање за 2012. годину, који је поднела Влада (број 400-4240/12 од 13. децембра 2012. године).

**Прва тачка дневног реда:** Разматрање Предлога закона о давању гаранције Републике Србије укорист Немачке развојне банке KfW, Франкфурт на Мајни, по задужењу Јавног предузећа ''Електропривреда Србије'', Београд (Пројекат ''Унапређење технологије експлоатације у РБ Колубара у циљу повећања ефикасности термоелектрана и смањења утицаја на животну средину''), у начелу.

Одбор је већином гласова (девет за) одлучио да предложи Народној Скупштини **да прихвати** Предлог закона о давању гаранције Републике Србије укорист Немачке развојне банке KfW, Франкфурт на Мајни, по задужењу Јавног предузећа ''Електропривреда Србије'', Београд (Пројекат ''Унапређење технологије експлоатације у РБ Колубара у циљу повећања ефикасности термоелектрана и смањења утицаја на животну средину''), **у начелу**.

За известиоца Одбора на седници Народне скупштине одређена је Весна Ковач, председник Одбора.

**Друга тачка дневног реда:**Разматрање Предлога одлуке о давању сагласности на Одлуку о изменама и допунама Финансијског плана Републичког фонда за здравствено осигурање за 2012. годину.

Одбор је већином гласова (девет за) одлучио да предложи Народној скупштини да прихвати **Предлог одлуке** о давању сагласности на Одлуку о изменама и допунама Финансијског плана Републичког фонда за здравствено осигурање за 2012. годину.

За известиоца Одбора на седници Народне скупштине одређена је Весна Ковач, председник Одбора.

Седница Одбора је завршена у 14,20 часова.

Тонски снимак 28. седнице Одбора за финансије, републички буџет и контролу трошења јавних средстава, саставни је део овог записника.

за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач